**Sisekaitseakadeemia 2020/21. õppeaasta**

**saalihoki MV juhend**

1. ***Eesmärk****.* 1)Populariseerida saalihoki mängu Sisekaitseakadeemias ning selgitada välja turniiri parim meeskond ja naiskond;

2) valmistuda ametkondlikeks võistlusteks.

1. ***Läbiviimise koht ja aeg.*** Mängud viiakse läbi Sisekaitseakadeemia spordisaalis, meeskondadele esmaspäeval 23. novembril algusega 16.30 ja naiskondadele kolmapäeval 25. novembril algusega 16.30.

***3. Võistluste korraldamine.*** Võistluste peakohtunikud on Maris Praats ja Jaana Põder. Võimaluse korral panevad lisakohtunikud välja ka osalevad võistkonnad.

***4. Võistluste süsteem ja reeglid.*** Võistkonnad koostatakse kolledžite kaupa. Võistluse süsteem selgub pärast osalevate võistkondade arvu selgumist, reeglina kasutatakse turniirisüsteemi.

* Mängitakse korvpalliväljaku ulatuses mänguajaga 2x12 minutit. Tavapärasest suuremal arvul võistkondade osalemise korral võib lühendada mänguaega.
* Maksimaalselt on võistkonnas 10 mängijat, korraga on väljakul 4 väljakumängijat. Vahetused toimuvad mängu ajal jooksvalt.
* Värava ees on väravaala, mida väljakumängija ei tohi puudutada ühegi kehaosaga. Väravaalast üleastumine ja hüppamine on lubatud. Kepiga võib alas mängida.
* Ründava võistkonna poolt väravaala reeglite rikkumise eest määratakse vabalöök ja kaitsva võistkonna poolt väravaala reeglite rikkumise eest karistuslöök.
* Karistuslöök määratakse ka siis, kui väravalöömise situatsioonis rikutakse reegleid eesmärgiga väravalöömist takistada.
* Vabalöögist ja sisselöögist võib pall minna otse väravasse.
* Värava saavutamise järel alustab mängu vastasvõistkond lahtilöögiga keskpunktist. Palli ei või lüüa otse väravasse.
* Meeskonnakaristusena rakendatakse 2 min karistust või karistuslööki.
* Meeskonnas võib soovi korral kasutada naismängijaid. Naise löödud värav annab 2 punkti.
* Käega ega peaga mängida ei tohi. Saalihokikeppi ei tohi tõsta puusast kõrgemale. Palli ei tohi endale jalaga ette suunates puudutada üle ühe korra. Jalaga sööt oma võistkonnakaaslasele on lubatud!
* Vabalöögi sooritamise ajal ei tohi vastasmängija olla pallist ligemal kui 4m
* Karistuslöök (pullit) sooritatakse väljaku keskelt vastavalt kehtivale saalihoki reeglistikule.
* Igal poolajal on meeskonnal õigus kasutada üks kord 1 minutilist *time outi*. *Time out*i saab võtta see võistkond, kelle käes on pall. *Time out*i ajal mängukell seisab.
* Minimaalselt võib väljakul olla 2 väljakumängijat
* Kui ühel meeskonnal on korraga 3 jooksvat karistust, siis meeskond diskvalifitseeritakse mängu lõpuni.
* Diskvalifitseerimise juhul nullitakse diskvalifitseeritud meeskonna löödud väravad, kui mäng lõppeb võistkonna diskvalifitseerimise tõttu seisult 0-0, siis arvestatakse võistkonnale kaotus 0-3. Igal muul juhul diskvalifitseeritud võistkonna löödud väravad ainult nullitakse.
* Iga meeskond paneb välja ka ühe kohtuniku. Kohtuniku nimi teatatakse registreerumisel.

1. ***Paremuse selgitamine.*** Turniirisüsteemi korral annab võit 2 punkti, viik 1 punkti, kaotus 0 punkti, loobumine 0 punkti.

***6. Autasustamine.*** Medalitega autasustatakse kolme paremat meeskonda ja naiskonda.

**7. Eelregistreerimine Jaana.Poder@kad.sisekaitse.ee kolmapäevaks, 18. novembriks.** (Registreerides märkida kõikide võiskonna liikmete nimed, kolledž ning ka võimalusel mängude algusaeg.)